পুলওয়ামায় সিআরপিএফ-এর উপরে হামলার ঘটনায় ফুঁসছে গোটা দেশ। মৃতের সংখ্যা কমপক্ষে ৪৯। পাকিস্তানকে উপযুক্ত জবাব দেওয়ার দাবি তুলেছেন অনেকে। এর মধ্যেই বড় বিপাকে পড়ল পাকিস্তানের বিদেশ মন্ত্রক ও সেনাবাহিনী। 

এই বিষয়ে অন্যান্য খবর

আর্থিক সঙ্কটে জেরবার হয়েই হামলা, নাম না করে পাকিস্তানকে হুঁশিয়ারি দিলেন মোদী


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, পাকিস্তানের বিদেশ মন্ত্রক, সেনাবাহিনী ও সরকারের বেশ কিছু ওয়েবসাইট হ্যাক হয়ে গিয়েছে। পাকিস্তানের বিদেশ মন্ত্রকের মুখপাত্র মহম্মদ ফয়জল নিজেই একথা জানিয়েছেন। 
পাকিস্তানের সংবাদমাধ্যমে ‘ডন’ এর দাবি, ভারত থেকেই ওয়েবসাইটগুলি হ্যাক করা হয়েছে।
শুধুমাত্র, ওয়েবসাইটের দখল নিয়েই ক্ষান্ত থাকেননি হ্যাকাররা। বিদেশ মন্ত্রকের ওয়েবসাইট থেকে ইমরান খানের ছবিও সরিয়ে দিয়েছেন তাঁরা। সব থেকে বেশি সমস্যায় পাকিস্তানি সেনার ওয়েবসাইট। কোনও ভাবেই ওয়েবসাইটটি পুনরায় খুলতে পারছেন না পাক সাইবার বিশেষজ্ঞরা। 
পুলওয়ামায় হামলার জেরে আন্তর্জাতিক স্তরে ইসলামবাদের উপরে চাপ বাড়াচ্ছে নয়া দিল্লি। সেই অবস্থার মধ্যেই নতুন বিপাকে পড়ল পাকিস্তান।